CELEX: C2004/273/07
Language: sk
Date: 2004-11-06 00:00:00
Title: Rozsudok Súdneho dvora (druhá komora) zo 14. septembra 2004 vo veci C-385/02: Komisia Európskych spoločenstiev proti Talianskej republike (Nesplnenie povinnosti — Smernica Rady č. 93/37 EHS — Verejné zmluvy na zhotovenie prác — Rokovacie konanie bez predchádzajúceho uverejnenia oznámenia o vyhlásení metódy verejného obstarávania)

6.11.2004   
            
            
               SK
            
            
               Úradný vestník Európskej únie
            
            
               C 273/4
            
         
      ROZSUDOK SÚDNEHO DVORA
   
   (druhá komora)
   zo 14. septembra 2004
   vo veci C-385/02: Komisia Európskych spoločenstiev proti Talianskej republike (1)
   
   (Nesplnenie povinnosti - Smernica Rady č. 93/37 EHS - Verejné zmluvy na zhotovenie prác - Rokovacie konanie bez predchádzajúceho uverejnenia oznámenia o vyhlásení metódy verejného obstarávania)
   (2004/C 273/07)
   Jazyk konania: taliančina
   Vo veci C-385/02, Komisia Európskych spoločenstiev, (splnomocnení zástupcovia: K. Wiedner a R. Amorosi) proti Talianskej republike (splnomocnený zástupca: M. Fiorilli), predmetom ktorej je žaloba o nesplnenie povinnosti v súlade s článkom 226 ES zo dňa 28. októbra 2002, Súdny dvor (druhá komora), v zložení: predseda komory C. W. A. Timmermans, sudcovia J.-P. Puissochet, J. N. Cunha Rodrigues (spravodajca), R. Schintgen a N. Colneric, generálna advokátka: J Kokott, tajomník: M. Múgica Arzamendi, hlavný referent, vyhlásil dňa 14. septembra 2004 rozsudok, ktorého výrok znie:
   
               1.
            
            
               Tým, že Magistrato per il Po di Parma, miestny orgán ministerstva verejných prác (teraz ministerstvo infraštruktúry a dopravy) uzavrel verejné zmluvy o dokončení výstavby nádrže na zadržanie povodní na vodnom toku Parma v oblasti Marano (obec Parma) ako aj verejné zmluvy o prácach na vybudovanie a dokončenie nádrže na vodnom toku Enza a o prácach na obmedzenie povodní na vodnom toku Terdoppio na juhozápad od Cerana na základe rokovacieho konania bez predchádzajúceho uverejnenia oznámenia o vyhlásení metódy verejného obstarávania, a teda bez toho, aby boli splnené na to nevyhnutné podmienky, Talianska republika si nesplnila povinnosti, ktoré jej vyplývajú zo smernice Rady 93/37/EHS zo 14. júna 1993 o koordinácii postupov verejného obstarávania prác.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. ES C 323 z 21.12.2002